O‘zbekiston Prezidenti Qozogʻistonning Birinchi Prezidenti bilan telefon orqali muloqot qildi

24.07.2021
24-iyul kuni O‘zbekiston Respublikasi Prezidenti Shavkat Mirziyoyev va Qozogʻiston Respublikasining Birinchi Prezidenti – Elboshi Nursulton Nazarboyevning telefon orqali muloqoti boʻlib oʻtdi.
Suhbat avvalida Elboshi davlatimiz rahbarini tavallud kuni bilan samimiy tabriklab, birodar O‘zbekiston xalqiga tinchlik, farovonlik va ravnaq tiladi.
O‘zbekiston-Qozogʻiston strategik sheriklik va keng koʻlamli hamkorlik munosabatlarini yanada rivojlantirishning dolzarb masalalari muhokama qilindi. Ustuvor yoʻnalishlarda qoʻshma loyiha va dasturlarning amalga oshirilishini davom ettirish muhim ekani ta’kidlandi.
Mintaqa kun tartibi yuzasidan fikr almashildi.